હવે પછાત વર્ગો માટે પંચે મરાઠા સમાજને અનામત પાત્ર ઠેરવતાં છેલ્લા બે-અઢી દશકાથી રાજ્યનાં રાજકારણ અને સમાજકરણને હચમચાવી દેનારો આ વિષય નિર્ણાયક તબક્કામાં પહોંચ્યો છે. મરાઠાઓના પછાતપણાને કાયદેસર રીતે નિમાયેલા પંચે પહેલાં જ માન્યતા આપી હતી જે મરાઠા અનામતની હિલચાલનો ઐતિહાસિક વળાંક છે. આમ છતાં આ સમાજ અનામતને પાત્ર ઠરતો હોવા છતાં તેને નક્કી કેટલા ટકા અનામત આપવું અને તેને કાયદાના માળખામાં કેવી રીતે બેસાડવું એ પ્રશ્ન સરકાર સમક્ષ છે. અનામત માટે 50 ટકા મર્યાદા નક્કી કરવામાં આવી હોવા છતાં તામિલનાડુમાં 69 ટકા અનામત આપવામાં આવ્યું છે. આ સંદર્ભમાં કોઈ પણ કાયદાકીય અડચણ આવે નહીં એ માટે બંધારણના નવમા પરિશિષ્ટનો આધાર લેવામાં આવ્યો હોવા છતાં તેને સુપ્રીમ કોર્ટમાં પડકારવામાં આવ્યો છે જેની સુનાવણી પૂર્ણ થઈ છે પણ ચુકાદો આવવાનો બાકી છે એટલે કે લટકતી તલવાર છે.